**Wallis Simpson** (Bessie Wallis Warfield, født 19. juni 1896 i Blue Ridge Summit i Pennsylvania i USA, død 24. april 1986 i Paris i Frankrike) var hertuginne av Windsor. Hun giftet seg for første gang i 1916 med en marineoffiser og for annen gang i 1928 med Ernest Simpson. I 1936 møtte hun for første gang prinsen av Wales, den blivende Edvard VIII. Hun skilte seg fra sin mann. Da Edvard, som i mellomtiden var blitt konge av England, fortalte statsminister Stanley Baldwin at han tenkte å gifte seg med en kvinne som var fraskilt og som hadde vært gift to ganger, møtte han kraftig motstand fra regjeringen. Edvard valgte da å abdisere; det skjedde den 11. desember 1936. Paret flyttet til Frankrike og bosatte seg i Paris; de giftet seg nær Tours under en privat seremoni 3. juni 1937.

Biografi
--------

Hertuginnen av Windsor i 1970
Wallis Simpson ble født i Pennsylvania. Hennes far døde noen måneder etter hennes fødsel og under sine første levesår ble hun tatt hånd om sin mor med økonomisk hjelp fra en farbror, Solomon Warfield. Senere flyttet de in hos mors søster Bessie Merryman, etter at denne var blitt enke i 1901. Warfield betalte senere hennes utdannelse ved internatskolen Oldfields School.

Simpson giftet seg første gang i 1916 med kamppiloten Earl Winfield Spencer jr. Paret tilbragte det meste av tiden fra hverandre og skilte seg i 1927. I 1928 giftet hun seg på nytt, med Ernest Simpson. Paret hadde omgang i sosieteten og i 1931 møtte hun første gang prinsen av Wales, den blivende Edvard VIII, og de to ble et par rundt 1933. 

Den britiske presse rapporterte ikke om parets forhold, men det var kjent utenlands. Simpson søkte om skilsmisse fra sin mann i 1936, og i desember samme år begynte pressen å rapportere om parets forhold også i England. Da Edvard, som i mellomtiden var blitt konge, fortalte til statsminister Stanley Baldwin at han hadde til hensikt å gifte seg med en kvinne som hadde vært gift to ganger tidligere, møtte han kraftig motbør fra regjeringen, aristokratiet og kirken. Kongen foreslo at han skulle inngå et morganatisk ekteskap, noe som ville innebære at Simpson ikke skulle bli dronning. Dette ble avfeid av Baldwin og en del andre politikere, inklusive Australias og Sør-Afrikas statsministre. Kongen fikk beskjed om at dersom han giftet seg med Simpson, skulle hele regjeringen gå av. Edvard valge å abdisere den 11. desember 1936. Edvard flyttet deretter til Østerrike i påvente av at Simpsons skilsmisse skulle bli ferdig, noe den ble i mai 1937. 

Paret bosatte seg så i Paris og giftet seg den 3. juni 1937 i en privat seremoni i nærheten av Tours i Frankrike. Intet medlem av kongefamilien var til stede.

Etter å ha abdisert fikk Edvard tittelen *Hans kongelige høyhet, Hertug av Windsor* av sin bror, den nye kongen Georg VI. Simpson ble således hertuginne av Windsor men fikk ikke lov til å tituleres som kongelig høyhet. 

I 1937 besøkte paret Tyskland som gjester av Adolf Hitler, noe som førte til mistanker om at Simpson var en tysk agent og nazistsympatisør. Under krigen flyttet paret til Lisboa og så til Bahamas der Edvard ble guvernør. Etter andre verdenskrig flyttet de tilbake til Frankrike og bodde mesteparten av tiden i Neuilly-sur-Seine. 

Ektemannen døde 1972. Paret fikk ingen barn.

Simpsons helse ble etterhvert svekket. Hun ble blant annet rammet av demens, og døde i sitt hjem i Bois de Boulogne den 24. april 1986.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Munzinger Personen, oppført som Wallis Herzogin von Windsor, Munzinger IBA 00000000455, besøkt 9. oktober 2017[Hentet fra Wikidata]
3. 1 2   Genealogics, genealogics.org person ID I00019986, oppført som Wallis Warfield[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id simpson-wallis[Hentet fra Wikidata]
5. 1 2 3   The Peerage person ID p10072.htm#i100717, besøkt 7. august 2020[Hentet fra Wikidata]
6. 1 2   Kindred Britain[Hentet fra Wikidata]
7. 1 2   The Peerage[Hentet fra Wikidata]
8. ↑   offisielt nettsted content.time.com[Hentet fra Wikidata]

Eksterne lenker
---------------

* (en) Wallis Simpson – kategori av bilder, video eller lyd på Commons Rediger på Wikidata
* (en) Wallis Simpson på Internet Movie Database Rediger på Wikidata

* (en) Wallis Simpson hos The Movie Database Rediger på Wikidata
* (en) Wallis Simpson hos American National Biography Rediger på Wikidata

* (en) Wallis Simpson hos The Peerage Rediger på Wikidata

| * v
* d
* r
Årets person i *Time* 1927–1950 |
| --- |
| 
* Charles Lindbergh (1927)
* Walter Chrysler (1928)
* Owen D. Young (1929)
* Mahatma Gandhi (1930)
* Pierre Laval (1931)
* Franklin D. Roosevelt (1932)
* Hugh Samuel Johnson (1933)
* Franklin D. Roosevelt (1934)
* Haile Selassie I (1935)
* Wallis Simpson (1936)
* Chiang Kai-shek / Song Meiling (1937)
* Adolf Hitler (1938)
* Josef Stalin (1939)
* Winston Churchill (1940)
* Franklin D. Roosevelt (1941)
* Josef Stalin (1942)
* George Marshall (1943)
* Dwight D. Eisenhower (1944)
* Harry S. Truman (1945)
* James F. Byrnes (1946)
* George Marshall (1947)
* Harry S. Truman (1948)
* Winston Churchill (1949)
* The American Fighting-Man (1950)

 |
| 
* Full liste
* **1927–1950**
* 1951–1975
* 1976–2000
* 2001–idag

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii **·** BBC Things
 |